Rikicin Biafra ya janyo martanin kungiyoyi | Siyasa | DW | 31.05.2016
Rikicin Biafra ya janyo martanin kungiyoyi
Tsanantar hare-haren yankin Niger Delta
Karuwar hare-hare a Niger Delta
Kungiyoyin kare hakin jama’a zasu shigar da kara a kotun kasa da kasa a kan amfani da karfi da kisan masu zanga-zangar tuna ranar Biafra da jami’an tsaron Najeriya suka yi
Kungiyoyin kare hakin jama'a na Najeriyar da ma kasa da kasa na cigaba da nuna rashin jin dadinsu har ma da masu yin tir da abin da suka kira karuwar amfani da karfi da ya wuce kima har ma da makamai a kan masu rajin kafa kasar Biafra, wanda suka ce ya sabawa dokoki na kasa da kasa da Najeriyar ta sanya hannu musamman a matsayinta na kasa mai bin tafarkin demokrardiyya.
Kungiyar marubuta batutuwan da suka shafi kare hakin jama'a da ta ce a kan idon wakilan da ta tura aka yi dauki ba dadi a jihohi da daman a ‘yan kabilar Igbo da suka yi bikin cika shekaru 49 da zagayowar ranar Biafra, ta ce zasu nufi kotun kasa da kasa ta ICC domin tilastawa jami'an tsaron Najeriya bayyana dalilin kisan da take zargin sun aikata. Mr Emmanuel Nwobiko shine shugaban kungiyar.
Tuni dai kungiyoyin kare hakin jama'a na kasa da kasa da ke Najeriyar na Amnesty International da Human Rights Watch suka ce suna nazari da ma bincike abinda ke faruwa domin daukan matakin da ya dace. Koda na tuntubi Mausi Segun ta kungiyar Human Rights Watch ta ce, da zarar sun kammala bincikensu zasu fitar da matsayinsu.
Har zuwa wannan lokaci dai babu cikakken adadin yawan mutanen da aka kashe a arangamar da ta shafi jihohi shida na Kudu maso Gabashi da kudncin Najeriyar da suka hada da Ebugu, Ebonyi, Abia da Delta. Sai dai a Onisha ne abin yafi muni saboda zargin afkawa masu zanga-zangar.
Rahotan martanin al'umma kan rikicin Biafra
Kwanan wata 31.05.2016
Muhimman kalmomi Biafra, sojoji, Human rights Watch
Permalink http://p.dw.com/p/1Ixm4
'Yan gudun hijira sun ga ta kansu a Kamaru 27.09.2017
Kungiyar Human Rights Watch ta ce 'yan Najeriya da suka nemi mafaka a Kamaru bayan tsallaka iyaka sun fiskanci tozartawa ko cin zarafi da ma aikata lalata da wasu a hannun sojoji.
Kamaru ta mayar da 'yan gudun hijira Najeriya da karfi 27.09.2017
Kungiyar kare hakin jama'a da Human Rights Watch ta fitar da wani rahoto da ta zargi kasar Kamaru da talasta ‘yan gudun hijira na Najeriya dubu-dari zuwa Najeriya.
Najeriya: Sojoji na nan daram a yankin IPOB 15.09.2017
Gwamnan Jihar Abia na cewar za a janye dakarun soji da ke sintiri a sassan Jihar, sai dai rundunar soji kuma da ta tabbatar da afkawa gidan Jagoran 'yan aware na IPOB Nnamdi Kanu, ta ce sintirin sojoji yanzu suka fara.